**APSTIPRINĀTS**

ar Ādažu novada pašvaldības domes

2023.gada 28.decembra sēdes

lēmumu Nr. XXX

**DARBA UZDEVUMS**

DETĀLPLĀNOJUMA IZSTRĀDĀŠANAI NEKUSTAMAJAM ĪPAŠUMAM “FREIMAŅU STRĒLNIEKI”, BIRZNIEKOS, ĀDAŽU PAG., ĀDAŽU NOV.

1. Pamatojums. Ministru kabineta 2014.gada 14.oktobra noteikumi Nr.628 „Noteikumi par pašvaldību teritorijas attīstības plānošanas dokumentiem” un Ādažu novada pašvaldības domes 2023.gada 28.decembra sēdes lēmums Nr. XXX.

2. Detālplānojuma projekta izstrādes vadītājs: Ādažu novada teritorijas plānotājs Miķelis Cinis

3. Darba mērķis. Pamatot degvielas uzpildes stacijas būvniecību zemes vienībā un jauna ceļa pieslēguma izveidi valsts vietējam autoceļam V45 “Pievedceļš Gaujas tiltam”.

4. Darba uzdevums.

4.1. Nekustamā īpašuma “Freimaņu Strēlnieki” zemes vienībai ar kadastra apzīmējumu 8044 004 0641 (platība 10.4484ha), izstrādāt detālplānojumu saskaņā ar šo uzdevumu, LR Ministru kabineta 14.10.2014. noteikumiem Nr.628 „Noteikumi par pašvaldību teritorijas attīstības plānošanas dokumentiem” un citiem uz teritorijas plānošanu attiecināmiem LR normatīvajiem aktiem.

4.2. Detālplānojumu izstrādāt saskaņā ar spēkā esošo Ādažu novada teritorijas plānojumu un tā teritorijas izmantošanas un apbūves noteikumiem.

4.3. Nodrošināt piekļūšanas iespējas visām jaunveidojamām zemes vienībām no projektējamām vai esošām ielām, kā arī inženierkomunikāciju pieslēgumus centrāliem tīkliem (ūdensapgāde, notekūdeņu kanalizācija, kā arī elektroapgāde), kur tas iespējams.

4.4. Projekta sastāvā izstrādāt teritorijas izmantošanas un apbūves nosacījumus detālplānojumā ietvertajai teritorijai. Apbūves nosacījumos ietvert detālplānojuma īstenošanas kārtību, nosakot izbūves kārtas, detalizētas prasības inženierkomunikāciju tīkliem, kā arī nepieciešamos pasākumus plānojamo teritoriju apkalpojošo ceļu izbūvei un uzlabošanai un detālplānojuma īstenošanas gaitā bojātā ceļu seguma atjaunošanai.

4.5. Ņemt vērā, ka ar Ādažu novada pašvaldības domes 2023.gada 23.novembra lēmum Nr.438 “ tika atļauts izstrādāt zemes ierīcības projektu zemes vienībai “Freimaņu Strēlnieki”, Birzniekos, Ādažu pag., Ādažu nov., ar kadastra apzīmējumu 8044 004 0641 un apstiprināti nosacījumi zemes ierīcības projekta izstrādei.

5. Darba saturs. Detālplānojuma sastāvdaļas saskaņā ar Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 3.5. nodaļas prasībām:

* 1. Paskaidrojuma raksts.

5.2. Grafiskā daļa.

5.3. Teritorijas izmantošanas un apbūves nosacījumi.

5.4. Kopsavilkums par detālplānojuma izstrādes procesu.

6. Darba izpildes posmi.

6.1. Sākumposms, pārskats par sākumposma rezultātiem.

6.2. Detālplānojuma projekts.

6.3. Detālplānojuma publiskā apspriešana.

6.4. Detālplānojuma galīgā redakcija.

7. Darba izstrādāšanas nosacījumi.

7.1. Detālplānojuma robežas: nekustamā īpašuma “Freimaņu Strēlnieki” zemes vienības ar kadastra apzīmējumu 8044 004 0641 robežas, ietverot blakus esošās un projektētās ielas.

7.2. Projektu izstrādāt uz topogrāfiskā plāna LKS-92 koordinātu sistēmā, kas saskaņots attiecīgajās institūcijās un reģistrēts SIA „Mērniecības datu centrs” atbilstoši 27.07.2010. Ādažu novada saistošajiem noteikumiem Nr.22.

7.3. Projektu izstrādāt, ievērojot valsts institūciju izsniegtos nosacījumus detālplānojuma izstrādāšanai. Pieprasīt nosacījumus detālplānojuma izstrādāšanai un, ja nepieciešams, atzinumus par izstrādāto detālplānojuma redakciju no šādām institūcijām: VVD Lielrīgas reģionālā vides pārvalde, Veselības inspekcija, AS „Sadales tīkls”, SIA „Ādažu Ūdens”. Projektu saskaņot ar p/a “Carnikavas komunālserviss” ceļu ekspluatācijas inženieri un Hidromeliorācijas inženieri, VSIA “Latvijas Valsts ceļi”.

7.4. Līdz detālplānojuma 1. redakcijas nodošanai publiskajai apspriešanai, sagatavot vizuālos materiālus (vizualizācijas, attēlus u.c.) detālplānojuma teritorijas telpiskai atainošanai.

7.5. Projekta publisko apspriešanu organizēt Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 5.3.nodaļā noteiktajā kārtībā.

7.6. Darba izstrādāšanas gaitā pārskatus par publiskās apspriešanas posmu rezultātiem un institūciju nosacījumiem un atzinumiem, kā arī detālplānojumu (drukātā un digitālā (\*dgn vai \*dwg, \*doc) veidā) iesniegt Ādažu novada būvvaldē.

7.7.Ja divu gadu laikā no šī uzdevuma apstiprināšanas datuma Ādažu novada pašvaldības Teritorijas plānošanas nodaļā nebūs iesniegts pārskats par sākumposma rezultātiem, Ādažu novada dome izskatīs jautājumu par detālplānojuma izstrādāšanas pārtraukšanu.

7.11. Detālplānojuma galīgo redakciju iesniegt Ādažu novada pašvaldībā, pievienojot projekta grafiskos materiālus digitālā formā „MicroStation” vai „AutoCad” programmās savietojamos failos un teritorijas izmantošanas un apbūves nosacījumus PDF formātā.

7.12. Detālplānojuma grafisko daļu nodot un reģistrēt SIA „Mērniecības Datu Centrs”.

8. Darba uzdevuma derīguma termiņš ir divi gadi.

Detālplānojuma izstrādes vadītājs M. Cinis